KOMISJONI MÄÄRUS (EÜ) nr 1446/2002,

8. august 2002,

millega peatatakse ja avatakse teatavate Bulgaariast pärit töödeldud põllumajandussaaduste Euroopa Ühendusse importimise suhtes kohaldatavad tariifikvoodid ning muudetakse määrust (EÜ) nr 1477/2000

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 6. detsembri 1993. aasta määrust (EÜ) nr 3448/93, millega sätestatakse põllumajandussaaduste töötlemisel saadud teatavate kaupadega kauplemise kord,1 viimati muudetud määrusega (EÜ) nr 2580/2000,2 eriti selle artikli 7 lõiget 2,

võttes arvesse nõukogu 9. märtsi 1999. aasta otsust 1999/278/EÜ protokolli sõlmimise kohta, millega kohandatakse Euroopa ühenduste ja nende liikmesriikide ning Bulgaaria Vabariigi vahel sõlmitud Euroopa lepingu kaubandusaspekte, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga ning Uruguay vooru põllumajandusläbirääkimiste tulemusi, sealhulgas olemasoleva sooduskorra tõhustamist,3 eriti selle artiklit 2,

ning arvestades järgmist:

(1) Ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel assotsiatsiooni loomist käsitleva Euroopa lepingu (heaks kiidetud nõukogu ja komisjoni otsusega 94/908/ESTÜ, EÜ, Euratom3) protokolliga 3 kehtestatakse selles loetletud töödeldud põllumajandussaadustega kauplemise kord.

(2) Euroopa lepingu protokolli nr 3 on muudetud seoses tariifikvootide mahuga ja vähendatud põllumajanduskomponentide ja täiendavate tollimaksude arvutamise süsteemiga Euroopa Ühenduse ja Bulgaaria assotsiatsiooninõukogu 1. juuli 2002. aasta otsusega nr 2/2002 Euroopa lepingu protokollis nr 3 sätestatud töödeldud põllumajandussaadustega kauplemise korra parandamise kohta.5 Muudatused jõustuvad 1. septembrist 2002.

(3) Selle tulemusena on asjakohane peatada tariifikvootide kohaldamine, mis on avatud 2002. aastaks Bulgaariast pärit toodete Euroopa Ühendusse importimiseks komisjoni määruse (EÜ) nr 2542/20016 alusel ning avada uued protokolli 3 I lisaga ettenähtud aastakvoodid. Kuna 2002. aasta puhul ei saa kõnealuseid kvoote avada enne 1. septembrit 2002, tuleks neid aastaks 2002 vähendada võrdeliselt juba möödunud ajavahemikuga.

(4) Bulgaaria jaoks avatud tariifikvoote tuleb hallata vastavalt komisjoni 2. juuli 1993. aasta määrusele (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik,7 viimati muudetud määrusega (EÜ) nr 444/2002.8

(5) Vähendatud põllumajanduskomponendid ja täiendavad tollimaksud, mida kohaldatakse alates 1. juulist 2000 määrusega (EÜ) nr 3448/93 hõlmatud toodete ühendusse importimisel ja mis on sätestatud Bulgaariaga sõlmitud Euroopa lepingu raames komisjoni määrusega (EÜ) nr 1477/2000,9 viimati muudetud määrusega (EÜ) nr 748/2002,10 tuleks tühistada.

(6) Määrust (EMÜ) nr 1477/2000 tuleb vastavalt muuta.

(7) Käesoleva määrusega ettenähtud meetmed on kooskõlas I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2542/2001 V lisaga avatud tariifikvootide kohaldamine peatatakse alates 1. septembrist 2002.

Artikkel 2

Käesoleva määruse lisas sätestatud ühenduse tariifikvoodid Bulgaariast pärit toodetele avatakse igal aastal ajavahemikuks 1. jaanuar-31. detsember ning vabastatakse tollimaksust.

2002. aastaks vähendatakse neid proportsionaalselt vastavalt juba möödunud ajavahemikule, mis põhineb tervetel kuudel.

Artikkel 3

Artiklis 2 osutatud ühenduse tariifikvoote haldab komisjon vastavalt määruse (EMÜ) nr 2454/93 artiklite 308a-308c sätetele.

Artikkel 4

Määrust (EÜ) nr 1477/2000 muudetakse järgmiselt.

1. Artikli 2 viies lõik jäetakse välja.

2. XI ja XII lisad tunnistatakse kehtetuks.

Artikkel 5

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1. septembrist 2002.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 8. august 2002

Komisjoni nimel

komisjoni liige

Erkki LIIKANEN

1 EÜT L 318, 20.12.1993, lk 18.

2 EÜT L 298, 25.11.2000, lk 5.

3 EÜT L 112, 29. 4.1999, lk 1.

4 EÜT L 358, 31.12.1994, lk 1.

5 Euroopa Ühenduste Teatajas seni avaldamata.

6 EÜT L 341, 22.12.2001, lk 82.

7 EÜT L 253, 11.10.1993, lk 1.

8 EÜT L 68, 12.3.2002, lk 11.

9 EÜT L 171, 11.7.2000, lk 44.

10 EÜT L 115, 1.5.2002, lk 15.

LISA

Bulgaariast pärit kaupade impordi suhtes ühenduses kohaldatavad tollimaksuvabad kvoodid

Järjekorra-number CN-kood Kirjeldus Kvoot 1.9.2002-31.12.2002 Aastakvoot 2003 Aastane kasv alates 2004. a

(1 000 kg/net)

(1) (2) (3) (4) (5) (6)

09.5481 0405 Või jm piimarasvad ja-õlid piimarasvavõided: 196 637 49

0405 20 - piimarasvavõided:

0405 20 10 - - rasvasisaldusega 39 massiprotsenti või rohkem, kuid alla 60 massiprotsendi

0405 20 30 - - rasvasisaldusega 60 massiprotsenti või rohkem, kuid mitte üle 75 massiprotsendi

ex 2106 Mujal nimetamata toiduained, v.a CN-koodide 2106 10 20 ja 2106 90 20 alla kuuluvad ja lõhna- ja maitseainetega või värvilisandiga suhkrusiirupid1

3302 10 Lõhnaainete segud ja ühe või mitme sellise aine segud (sh alkoholilahused), kasutamiseks toiduaine- või joogitööstuses:

3302 10 29 - - - - - muu

09.5486 1702 50 Keemiliselt puhas fruktoos 1 334 4 000 -

09.5461 ex 1704 Suhkrukondiitritooted (sh valge šokolaad), mis ei sisalda kakaod, v.a CN-koodi 1704 90 10 alla kuuluv lagritsaekstrakt, mis sisaldab üle 10 massiprotsendi sahharoosi ja millele ei ole lisatud muid aineid 68 219 17

09.5463 ex 1806 Šokolaad ja muud kakaod sisaldavad toiduained, v.a CN-koodi 1806 10 15 alla kuuluvad 202 654 50

09.5485 ex 1901 Linnaseekstrakt: püüli- ja lihtjahust, tärklisest või linnaseekstraktist valmistatud toiduained, mis ei sisalda kakaod või sisaldavad seda vähem kui 40 massiprotsenti, arvestatuna täiesti rasvavabalt, mujal nimetamata; rubriikide 0401-0404 alla kuuluvatest toodetest valmistatud mujal nimetamata toiduained, mis ei sisalda kakaod või mis sisaldavad seda alla 5 massiprotsendi arvestatuna täiesti rasvavabalt, v.a CN-koodi 1901 9091 alla kuuluvad tooted 41 131 10

09.5469 ex 1902 Makarontooted, keedetud või muul viisil töödeldud või mitte, v.a CN-koodide 1902 20 10 ja 1902 20 30 alla kuuluvad täidisega makarontooted; kuskuss, valmistoiduna või mitte 135 438 34

09.5471 1904 Teravilja või teraviljasaaduste paisutamise või röstimise teel valmistatud toiduained (nt maisihelbed); eelnevalt kuumtöödeldud või muul viisil töödeldud teravili (v.a teramais) teradena, helvestena või muul kujul (v.a püüli- ja lihtjahu), mujal nimetamata 101 327 25

09.5473 1905 Leiva-, saia- ja valikpagaritooted, kondiitritooted (koogid, küpsised), kakaosisaldusega või ilma; armulaualeib, ravimikapslid, pitseroblaat, riispaber jms 236 765 59

09.5474 2101 12 98 Kohviekstraktide, -essentside, -kontsentraatide või kohvi alusel valmistatud tooted, v.a CN-koodi 2101 12 92 alla kuuluvad 68 219 17

2101 20 98 Tee- või mateekstraktide, -essentside või -kontsentraatide alusel või tee või mate alusel valmistatud tooted, v.a CN-koodi 2101 20 92 alla kuuluvad

09.5476 2101 30 - Röstitud sigur jm röstitud kohviasendajad, nende ekstraktid, essentsid ja kontsentraadid: - - röstitud sigur jm röstitud kohviasendajad: 9 28 2

2101 30 19 - - - muu

- - ekstraktid, essentsid ja kontsentraadid röstitud sigurist ja muudest röstitud kohviasendajatest:

2101 30 99 - - - muu

09.5487 09.5488 09.5489 2103 2103 20 00 2103 30 90 2103 90 90 Kastmed ja pooltooted nende valmistamiseks; maitseainesegud; sinepipulber ja -jahu ning valmissinep:

Ketšup jm tomatikastmed: 734 2 400 200

- - valmissinep 734 2 400 200

- - muu 734 2 400 200

09.5479 2105 00 Jäätis ja muu toidujää, kakaoga või ilma 34 108 8

09.5483 2202 Vesi, sh mineraalvesi ja gaseeritud vesi (suhkru- või muu magusainelisandiga või maitsestatud) ja muud mittealkohoolsed joogid, v.a rubriiki 2209 kuuluvad puu- ja köögiviljamahlad: 7 23 2

2202 90 91-2202 90 99 - - muu

1 CN-koodi 2106 90 10 alla kuuluvate toodete puhul kohaldatakse käesolevat soodustust asjakohastes ühenduse sätetes ettenähtud tingimustel.